《东风第一枝·赠女士袁寒篁》
清代·黄之隽

砑粉笺光，簪花字楷，绿窗咏惯飞絮。向传綵笔徵君，最赏翠闺飞女。

冰心兰欬，为唐勒、梅花题句。便费却、子建吟毫，江上和填金缕。

曾话向、凤池夜雨。想读遍、苧城春树。故乡老去归来，待拾断纨片羽。

采风名媛，厌脂黛、香奁陈语。愿手浣、清露蔷薇，细写谢庭新著。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。